From BlenderWiki
Teisendamise ja moonutamise tööriistad
Need tööriistad liigutavad olemasolevaid võre osasid erinevatel viisidel.
Teisendamise tööriistad
Liiguta, pööra, muuda suurust
Valitud komponentide liigutamiseks, pööramiseks ja suuruse muutmiseks kasuta nuppe Translate (liiguta), Rotate (pööra) ja Scale (muuda suurust) teisendusmanipulaatoreid või kiirvalikuid:
- vastavalt G, R ja S.
Pärast seda muudetakse tööriistariiuli (Tool shelf) alumine osa tööriistaspetsiifiliseks paneeliks (st näidatakse suuruse muutmise (Resize) paneeli, kui oled komponentide suurust muutnud). Seda paneeli saad kasutada muutuste täpsustamiseks, muutuse piiramiseks mõnede telgedega, proportsionaalse muutmise sisse ja välja lülitamiseks jne.
Peegeldamine (Mirror)
Geomeetria peegeldamiseks (Mirror) kasuta kiirvalikut CtrlM.
- Pärast seda, kui see tööriist muutub aktiivseks, vali peegeldamise telg, sisestades X, Y või Z.
- Saad geomeetriat ka interaktiivselt peegeldada, hoides all MMB ning lohistades hiirt soovitud peegeldamise suunas.
Serva nihutamine (Edge Slide)
- Serva nihutamine (Edge Slide, CtrlE » Edge Slide)
- nihutab ühe või enama serva üle naabruses olevate külgede vastavalt mõnele piirangule servade valimise osas (st valik peab olema loogiline, loe altpoolt).
- LMB kinnitab nihutuse ning RMB või Esc tühistab.
- Sellel tööriistal on ka numbriline väärtus, mida kuvatakse 3D-vaate jaluses ja tööriistariiulis (pärast kinnitamist). Täpsema tulemuse saamiseks võib sisestada numbrilise väärtuse käsitsi, vahemikus
-1kuni
1.
Suru kokku/lamenda (Shrink/Flatten)
Valitud tippe saab mööda nende normaale kokku suruda ja lamendada, kasutades nuppu Along Normals või kiirvalikut AltS.
Serva pööramine (Edge Flip)
- Serva pööramine (Edge Flip, ⇧ ShiftCtrlF)
- Vali kaks kõrvuti olevat kolmnurka ning pööra siis ühine serv vastasnurka
- Pööra serva (Rotate Edge, CtrlE >> rotate edge CW/CCW (pööra päripäeva/vastupäeva))
- Kui valitud on serv või kaks kõrvuti olevat külge, kasuta seda tööriista, et pöörata servade grupis jagatavat serva.
Geomeetria moonutamine
Suru kokku/lamenda (Shrink/Flatten)
Valitud tippe saab mööda nende normaale kokku suruda ja lamendada kasutades nuppu Along Normals või kiirvalikut AltS.
Lükka/tõmba (Push/Pull)
Sarnaselt valikuga 'suru kokku/lamenda' tähistab see teisendus kõigi valitud elementide liigutamist mööda sirget, mis ühendab nende algset asukohta nende asukohtade keskmisega. Kõiki liigutatakse sama väärtuse võrra ning teisendamist viiakse läbi hiirega lohistades. Tulemuseks on miski, mis meenutab natuke suuruse muutmise tööriista efekti, kuid veidi suurema moonutusega.
Pea meeles, et erinevalt eelnevatest teisendustest saad sa selle teisenduse mõne teljega lukustada – kuigi see lukustamine ei anna erilist tulemust (erandina võib-olla “tasapinnalise lukustamise” korral).
Vääna (Warp)
Hotkey: ⇧ ShiftW
Menu: Mesh/Curve/Surface » Transform » Warp
Väänamise teisendus Warp on kasulik väga erilistel juhtudel. See väänab valitud elemendid ümber 3D-kursori (ja alati 3D-kursori, võtmata arvesse teisenduse keskpunkti sätet). Samuti sõltub see vaatest. Punktid, mis joonduvad kursoriga vertikaalselt, jäävad omale kohale. Iga punkti kaugus kursori horisontaalsest asukohast vastab sellele raadiusele, kui kaugel punkt asub kursorist pärast tööriista sisselülitamist. Seejärel väänab tööriist punkti ümber kursori. Väärtus 360 väänab võre täisringina, nii et kõige kaugemal vasakul ja paremal olevad punktid joonduvad omavahel ja kursori asukohaga.
Tööriista kasutamiseks aseta kursor vaates kohta, kus peaks asuma väände keskkoht. Lülita tööriist sisse ning liiguta seejärel kursorit või sisesta nurga väärtus, mille võrra võret tuleks väänata.
Näide
Ringikujuliselt mähitud tekst on kasulik, kui soovid luua lendavaid logosid, kuid ilma väänamise tööriistata oleks selle modelleerimine keeruline. Näitena vääname lause Amazingly Warped Text (”Imeliselt väänatud tekst”) ümber kera.
- Lisa kõigepealt kera.
- Seejärel lisa eestvaates tekst ning määra muutmise kontekstis Editing kõvera ja pinna paneelis Curve and Surface eendamise Extrude väärtuseks 0.1 – tekst muutub kolmemõõtmeliseks. Servale ilusa kandi saamiseks määra kantimise sügavuse Bevel Depth väärtuseks 0.01. Kandi resolutsiooni Bev Resol väärtuseks määra 1 või 2, et kant oleks sujuv, ning vähenda resolutsiooni, et tippude arv hiljem objekti tükeldamisel liiga suureks ei läheks (tükeldamiseks kasuta Kõvera ja pinna paneeli Curve and Surface ja Fondi paneeli Font).
- Konverteeri objekt kõverateks ja seejärel võreks (kaks korda AltC), sest väänamine ei tööta teksti ega kõverate peal.
- Tükelda võret kaks korda (W » Subdivide Multi » 2), et geomeetria puhtalt ja ilma artefaktideta kuju muudaks.
- Mine ülaltvaatesse ja liiguta võre 3D-kursorist eemale. Kaugus määrab väände raadiuse. Vaata pilti (Teksti ja kera vaade ülalt).
- Mine võrega muutmisrežiimi Edit (⇆ Tab) ja vali klahvigaA kõik tipud. Vajuta ⇧ ShiftW väänamise tööriista sisselülitamiseks. Liiguta hiirt vasakule või paremale, et interaktiivselt väände määra muuta; pilt Väänatud tekst.
Nüüd võid minna kaamera vaatesse, lisada materjalid ja valgused ning renderdada - pilt Lõplik renderdus.
Aja kiiva (Shear)
Hotkey: CtrlAlt⇧ ShiftS
Menu: Object/Mesh/Curve/Surface » Transform » Shear
Kiivaajamise teisendus Shear ajab valitud elemendid kiiva (muutmisrežiimis Edit, mõjutab tippe/servi/kontrollpunkte). Nagu teisedki teisenduse tööriistad, kasutab see vaate koordinaadistikku ning selle keskkoht asub keskpunktis: kiiva ajamine toimub keskpunkti läbiva vaate X-telje suunas. Kõik, mis on sellest teljest “ülevalpool” (st selle Y-telje asukoht on positiivne), liigub (läheb kiiva) samas suunas nagu su hiire kursor (aga alati X-teljega paralleelselt). Ja kõik, mis on sellest X-teljest “allpool”, liigub vastassuunas. Mida kaugemal X-teljest element on, seda rohkem see liigub.
Kui tööriist muutub aktiivseks, liiguta hiirt paremale või vasakule, et kiivamineku kallet määrata. Kui soovid, et efekt töötaks horisontaalse asemel vertikaalsel teljel, vajuta klahvi MMB ning liiguta seejärel hiirt üles või alla. Teise võimalusena võid sisestada numbrilise väärtuse 0 kuni lõpmatus. Tööriista kinnitamiseks vajuta LMB .
Kerakujuliseks (To Sphere)
Mode: Muutmisrežiim Edit
Panel: Võre tööriistad Mesh Tools (muutmise kontekst Editing, F9)
Hotkey: ⇧ ShiftAltS
Menu: Mesh/Curve/Surface » Transform » To Sphere
See käsk “kerastab” valitud võre elemendid. Kõigepealt leitakse kõigi elementide keskmine asukoht ning seejärel liigutatakse neid kõiki nii, et nende keskmine kaugus leitud keskpunktist oleks sama. Kasutades väärtust 1, asetatakse kõik tipud sellest keskpunktist võrdsele kaugusele ja tekib kerajas kuju.
Kui tööriist muutub aktiivseks, lohista hiirt vasakule või paremale, et mõju interaktiivselt määrata, või sisesta käsitsi määramiseks väärtus nulli ja ühe vahel.
Näide
Selle tööriistaga saad tükeldatud kuupidest luua kerasid. Alusta kõigepealt kuubiga. Alustame tühjalt lehelt ja kustutame selleks esmalt kõik objektid (CtrlX) ning lisame seejärel kuubi.
- Vajuta muutmisrežiimi Edit sisenemiseks klahvi ⇆ Tab.
- Ole kindel, et kõik kuubi tipud on valitud, vajutades kaks korda järjest klahvi A. Seejärel mine muutmise konteksti Editing, vajutades F9. Nüüd peaksid nägema võre tööriistade paneeli Mesh Tools.
- Tükelda kuup vajutades võre tööriistade paneelis Mesh Tools olevat tükeldamise nuppu Subdivide või kiirvalikuga W » Subdivide. Võid teha seda nii mitu korda kui soovid - mida rohkem sa tükeldad, seda sujuvam kera on.
- Nüüd vajuta Ctrl⇧ ShiftS ja liiguta hiirt vasakule või paremale, et interaktiivselt “kerastamise” mõju muuta (või kirjuta väärtus otse, näiteks “1.000”, et saada sama tulemus nagu allpool) – soovitatavalt kasutades keskpunktina mediaanpunkti Median Point!
- Teise võimalusena võid kasutada keraks tegemise nuppu To Sphere (võre tööriistade paneelis Mesh Tools). Kera tegemiseks vali väärtuseks “100”. Pea meeles, et sa ei tohiks liigutada oma 3D-kursorit – sellisel juhul ei ole tulemuseks mitte kera, vaid kera osa.
Müra (Noise)
Müra (Noise) kasutab materjali esimeses tekstuuri lahtris olevat tekstuuri sisendina, mille alusel moonutada valitud tippe.
- Et see tööriist töötaks, peab võrele olema määratud materjal ja tekstuur. Et tekstuur ei mõjutaks materjali omadusi, võid selle tekstuuri menüüst välja lülitada.
- Moonutust saab juhtida, muutes tekstuurilaotust paneeli Mapping kaudu, või tekstuuri enda seadeid ja tüüpi (nt pilved, marmor jne).
Märkus
Silu (Smooth)
Silu tippe (Smooth Vertex, W » Shade Smooth või
9): silub valitud tipud, lamendades tippude nurgad.
- Pärast kinnitamist ilmuvad tööriistariiulisse alternatiivsed võimalused, mille abil saad mõju piirata kindla teljega ning määrata silumisiteratsioonide arvu.
Märkus
Silumistöötleja, mida saab piirata ühe tipugrupiga Vertex Group, on silumistöörista mittedestruktiivne alternatiiv.